b"\n_START_ARTICLE_\nMar\xc3\xada Elena Salinas\n_START_SECTION_\nBiografia\n_START_PARAGRAPH_\nEls pares de Salinas van emigrar als Estats Units des de M\xc3\xa8xic a la d\xc3\xa8cada de 1940. Va n\xc3\xa9ixer a Los Angeles el 1954. Durant la seva inf\xc3\xa0ncia, va viure a M\xc3\xa8xic durant set anys, i es va criar a Los Angeles. Des de 1991, Salinas ha viscut a Miami amb les seves dues filles, Julia Alexandra i Gabriela Mar\xc3\xada. La seva autobiografia\xc2\xa0Yo soy la hija de mi padre\xc2\xa0es va publicar el 2006. Inclou el descobriment que el seu difunt pare havia estat un sacerdot cat\xc3\xb2lic, i la seva pr\xc3\xb2pia recerca sobre aquest tema.\n_START_SECTION_\nCarrera period\xc3\xadstica\n_START_PARAGRAPH_\nSalinas va comen\xc3\xa7ar la seva carrera period\xc3\xadstica com a reportera i presentadora de\xc2\xa0KMEX-34, l'afiliada d'Univision a Los Angeles, el 1981. Reconeguda pels seus informes sobre l'impacte de les not\xc3\xadcies di\xc3\xa0ries en la creixent comunitat hispana del sud de Calif\xc3\xb2rnia, va assumir la conducci\xc3\xb3 del programa de not\xc3\xadcies en castell\xc3\xa0 Noticiero Univision el 1987._NEWLINE_El 2004 Salinas moderar el primer debat presidencial biling\xc3\xbce del Partit Dem\xc3\xb2crata sobre temis hispans, i tres anys m\xc3\xa9s tard va ser copresentadora dels debats en castell\xc3\xa0 dels partits\xc2\xa0Dem\xc3\xb2crata i Republic\xc3\xa0 que es van realitzar per primera vegada i van ser transmesos per la cadena Univision."